Legal Document

Category: 30

Text:
10. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/3885 της 6/30 Ιουλ. 1981 (ΦΕΚ Β΄ 452) Περί κυρώσεως Συμφωνητικού περί καταβολής εισφοράς υπέρ ΠΝΟ πληρωμάτων Ακτοπλοϊκών Φ/Γ πλοίων M/S, Π/Κ και Ι/Φ Ξυλίνων ή Σιδηρών μέχρι 500 κοχ. Έχοντας υπόψη: 1.Τις διατάξεις της παραγρ. 2 του άρθρου 22 του Συντάγματος, σε συνδυασμό με την οικεία ερμηνευτική δήλωση. 2.Τις διατάξεις του άρθρου 5 του Α.Ν. 3276/1944 «περί Συλλογικών Συμβάσεων εν τη ναυτική εργασία», όπως έχει τροποποιηθεί και ισχύει σήμερα. 3.Το υπ’ αριθ. 1100/2.6.81 έγγραφο της Πανελληνίου Ναυτικής Ομοσπονδίας, με το οποίο υποβλήθηκε προς κύρωση το από 31.3.81 υπογραφέν Συμφωνητικό, αποφασίζουμε: 1.Την κύρωση του από 31.3.81 Συμφωνητικού που υπογράφηκε μεταξύ των νομίμων εκπροσώπων: α)της Ενώσεως Ιδιοκτητών Ακτοπλοϊκών Φορτηγών Πλοίων (M/S) μέχρι 500 κοχ και της Ενώσεως Πλοιοκτητών Ακτοπλοϊκών Φορτηγών πλοίων Ξυλίνων ή Σιδηρών Π/Κ και Ι/Φ μέχρι 500 κοχ και β)της Πανελληνίου Ναυτικής Ομοσπονδίας, με το οποίο η μηνιαία συνδικαλιστική συνδρομή υπέρ ΠΝΟ των Αξιωματικών και των κατωτέρων πληρωμάτων των Ακτοπλοϊκών Φορτηγών Πλοίων M/S, Π/Κ και Ι/Φ Ξυλίνων ή Σιδηρών μέχρι 500 κοχ. καθορίζεται από 1.4.81 σε δραχμές σαράντα πέντε (45), ενώ κατά τα λοιπά εξακολουθούν να ισχύουν τα από 1.7.78 δύο (2) Συμφωνητικά των ανωτέρω Οργανώσεων (ΦΕΚ 890 Β/12.10.1978 και 900 Β/17.10.78). 2.Το κυρούμενο Συμφωνητικό ισχύει από 1.4.81 και μέχρι συνάψεως νεωτέρου. ΣΥΜΦΩΝΗΤΙΚΟΝ Εν Πειραιεί σήμερον την 31ην Μαρτίου 1981, οι υπογεγραμμένοι, αφ’ ενός Βασίλειος Παπουτσόγλου, Πρόεδρος των ενταύθα εδρευουσών Επαγγελματικών Οργανώσεων υπό την επωνυμίαν «ΕΝΩΣΙΣ ΙΔΙΟΚΤΗΤΩΝ ΑΚΤΟΠΛΟΪΚΩΝ ΦΟΡΤΗΓΩΝ ΠΛΟΙΩΝ (M/S) μέχρι 500 κοχ» και «ΕΝΩΣΙΣ ΠΛΟΙΟΚΤΗΤΩΝ ΑΚΤΟΠΛΟΪΚΩΝ ΦΟΡΤΗΓΩΝ ΠΛΟΙΩΝ ΣΙΔΗΡΩΝ Π/Κ και Ι/Φ, μέχρι 500 κοχ», νομίμως εκπροσωπών εν προκειμένω τας Ενώσεις ταύτας και ειδικώς εξουσιοδοτημένος προς τούτο και αφ’ ετέρου ο Εμμανουήλ Σαΐτης, Γενικός Γραμματεύς της ενταύθα ομοίως εδρευούσης και νομίμως ανεγνωρισμένης Ναυτεργατικής Ενώσεως υπό την επωνυμίαν «ΠΑΝΕΛΛΗΝΙΑ ΝΑ ΥΤΙΚΗ ΟΜΟΣΠΟΝΔΙΑ», νόμιμος εκπρόσωπος αυτής και ειδικώς εξουσιοδοτημένης προς τούτο, δυνάμει της από 19.3.1981 αποφάσεως της Διοικήσεως της ΠΝΟ, συνεφωνήθησαν και συναπεδέχθησαν τα κάτωθι: 1.Η μηνιαία συνδικαλιστική συνδρομή των αξιωματικών και κατωτέρων πληρωμάτων που εργάζονται στα Ακτοπλοϊκά φορτηγά πλοία (M/S μέχρι 500 κοχ), ως και στα Ακτοπλοϊκά Φορτηγά πλοία (σιδηρά, Π/Κ, Ι/Φ, μέχρι 500 κοχ), καθορίζεται σύμφωνα με την από 19.3.1981 απόφαση της Διοικήσεως της ΠΝΟ, από 1ης Απριλίου 1981 εις δραχμάς (45) τεσσαράκοντα πέντε. 2.Κατά τα λοιπά ισχύουν τα από 1.7.1978 συμφωνητικά που εκυρώθησαν με τας υπ’ αριθ. 70101/8560/27.9.1978 και 70101/8561/27.9.1978 αποφάσεις του Υπουργού Εμπορικής Ναυτιλίας και εδημοσιεύθησαν αντιστοίχως εις τα υπ’ αριθ. 890/12.10.1978 και 900/17.10.1978 ΦΕΚ τεύχος Β΄. Σελ. 530,932(π) Τεύχος ΙΑ-11-3 Σελ. 6 3.Το παρόν συμφωνητικόν ισχύει από 1.4.1981 και μέχρι συνάψεως νεωτέρου, συνετάγη δε εις τριπλούν. Από ένα αντίτυπον έλαβαν τα συμβαλλόμενα μέρη, το δε τρίτον θα υποβληθεί στο Υπουργείον Εμπορικής Ναυτιλίας για επικύρωση.               (Ακολουθούν υπογραφές)